ທຳນຽບຫ້າແຈ ເວົ້າວ່າ ການປະຕິບັດງານ ຢູອີຣັກ ໃຊ້ເງິນ 7 ລ້ານ 5 ແສນໂດລາ ຕໍ່ມື້ (ສະໄລດ໌/ວີດີໂອ)
ກະຊວງປ້ອງກັນປະເທດສະຫະລັດ ເວົ້າວ່າ ການປະຕິບັດງານ ໂຈມຕີພວກຫົວຮຸນແຮງ ລັດອິສລາມ ຢູ່ໃນອີຣັກ ໃຊ້ຈ່າຍເງິນ 7 ລ້ານກວ່າໂດລາ ຕໍ່ມື້.
ກະຊວງປ້ອງກັນປະເທດສະຫະລັດ ກ່າວວ່າ ການປະຕິບັດງານ ທາງທະຫານຕ້ານພວກຫົວຮຸນແຮງລັດອິສລາມຢູ່ໃນອີຣັກແມ່ນ ໃຊ້ຈ່າຍເງິນ ປະມານ 7 ລ້ານ 5 ແສນໂດລາຕໍ່ມື້ ພົນເຮືອຕີ John Kirby ກ່າວໃນມື້ວັນສຸກວານນີ້ວ່າ ຄ່າໃຊ້ຈ່າຍ ຢູ່ອີຣັກໄດ້ເພີ້ມຂຶ້ນ ຂະນະທີ່ກິດຈະກຳຕ່າງໆ ເພີ້ມທະວີຂຶ້ນ ນັບ ແຕ່ໄດ້ເລີ້ມຕົ້ນມາໃນກາງເດືອນ ມິຖຸນາ ຂ່າວດັ່ງກ່າວນີ້ ມີຂຶ້ນນຶ່ງມື້ ຫລັງຈາກປະທານາທິບໍດີ ບາຣັກ ໂອ ບາມາ ບໍ່ໄດ້ໃຫ້ຄວາມສຳຄັນກ່ຽວກັບຄວາມເປັນໄປໄດ້ໃນການ ທີ່ອາດຈະມີການໂຈມຕີ ທາງອາກາດ ຂອງສະຫະລັດ ຕໍ່ກຸ່ມຫົວ ຮຸນແຮງຈັດລັດອິສລາມໃນຊີເຣຍ ແຕ່ກໍກ່າວຕື່ມວ່າ ລັດຖະບານຂອງທ່ານ ພວມດຳເນີນ ງານກ່ຽວກັບແຜນການ ໃນຂອບເຂດທີ່ກວ້າງຂວາງ ເພື່ອຮັບມື ກັບພວກກໍ່ການຮ້າຍດັ່ງ ກ່າວ ພົນເຮືອຕີ Kirby ເວົ້າວ່າ ກອງທັບສະຫະລັດ ພວມຢູ່ໃນຂັ້ນຕອນ ການຮ່າງ ທາງເລືອກ ຕ່າງໆໃຫ້ແກ່ປະທານາທິບໍດີ ທີ່ອາດມີຄຳສັ່ງໃຫ້ໂຈມຕີເປົ້າໝາຍຕ່າງໆຂອງພວກຫົວຮຸນ ແຮງລັດອິສລາມໃນຊີເຣຍ ດັ່ງທີ່ໄດ້ກະທຳມາຢູ່ໃນອີຣັກ ພົນເຮືອຕີ Kirby ກ່າວວ່າ “ອົງປະກອບຢູ່ຊີເຣຍ ແມ່ນຂ້ອນຂ້າງໃໝ່ ພວກເຮົາຍັງສືບຕໍ່ ກັ່ນກອງແລະດຳເນີນງານກ່ຽວກັບທາງເລືອກຕ່າງໆນັ້ນຄືວຽກງານຂອງພວກເຮົາແຕ່ນັ້ນ ບໍ່ໄດ້ໝາຍຄວາມວ່າໃນຂະນະທີ່ພວກເຮົາມີຜູ້ວາງແຜນເຮັດວຽກດັ່ງກ່າວຢູ່ໃນລະດັບຕ່ຳ ນັ້ນ ທີ່ພວກເຮົາພ້ອມແລ້ວ ໃນລະດັບສູງ ເພື່ອນັ່ງລົງ ແລະກວດສອບເບິ່ງ ລາຍລະອຽດ ຕ່າງໆ ແລະພວກເຮົາຍັງບໍ່ທັນຮອດຈຸດນັ້ນເທື່ອ ໃນຖານະຄະນະປະຕິບັດງານ ຂອງພະ ແນກການຕ່າງໆ ” ສະຫະລັດ ໄດ້ທຳການໂຈມຕີທາງອາກາດໄປແລ້ວ ຫຼາຍກວ່າ 100 ຖ້ຽວຢູ່ໃນອີຣັກ ສ່ວນ ໃຫຍ່ແມ່ນສະຖານທີ່ຕ່າງໆໃນບໍລິເວນອ້ອມແອ້ມເຂື່ອນ Mosul ການໂຈມຕີທາງອາກາດ ຂອງສະຫະລັດໄດ້ຊ່ອຍກຳລັງອີຣັກແລະຊາວເຄີດໃຫ້ສາມາດຍຶດຄືນເອົາສະຖານທີ່ຕ່າງໆ ໃນບໍລິເວນເຂື່ອນເມື່ອຕົ້ນເດືອນນີ້ ແລະພົນເຮືອຕີ Kirby ເວົ້າວ່າສະຫະລັດຈະສືບຕໍ່ທຳ ການໂຈມຕີທາງອາກາດຕາບໃດທີ່ພວກຫົວຮຸນແຮງລັດອິສລາມຍັງພະຍາຍາມຂົ່ມຂູ່ຕໍ່ສະ ຖານທີ່ດັ່ງກ່າວຢູ່ ມີການຮຽກຮ້ອງເພີ້ມຂຶ້ນ ເພື່ອໃຫ້ສະຫະລັດເຂົ້າແຊກແຊງ ໃນຂະນະທີ່ພວກຫົວຮຸນແຮງ ສືບຕໍ່ດຳເນີນການ ທີ່ເຈົ້າໜ້າທີ່ສະຫະປະຊາຊາດ ກ່າວວ່າ ເທົ່າກັບ ເປັນການກວດລ້າງດ້ານຊົນຊາດຊົນເຜົ່າ ແລະດ້ານສາສະໜາ